Atol Abaiang

**Abaiang**, (tamén coñecido como **Apaiang**, **Apiaia**, **Illa Charlotte**, **Illa Matthews** ou **Six Isles**), é un atol coralino do grupo de illas Gilbert, pertencentes á República de Kiribati, no océano Pacífico centrooccidental.

## Historia 
Aínda que a tradición di que os primeiros habitantes da illa de Abaiang eran espíritos. Investigacións recentes concordan en que a illa foi poboada por habitantes de Samoa hai uns 500 ou 600 anos.

En 1788, o capitán europeo Thomas Gilbert descubriu o atol, e nomeouno *Charlotte Island*, por ser o dono do buque *Charlotte*. Pasando os anos e chegou o Reverendo Dr. Bingham e o seu equipo, os comerciantes internacionais, vagabundos, baleeiros e ata negreiros. Logo chegaron os colonizadores e izaron Union Jack na illa.

O primeiro misioneiro en vivir en Kiribati chegou a Abaiang o 16 de novembro de 1857. Foi Hiram Bingham II da American Board, un grupo misioneiro baseado Boston. Hiram Bingham era fillo de Hiram Bingham I, que foi un dos primeiros e máis influentes misioneiros de Hawaii. Hiram Bingham II e a súa esposa foron acompañados a Abaiang polo pastor Hawaiano Joel Hulu Mahoe e a súa esposa. Bingham chegou ao pobo de Koinawa e durante as celebracións do centenario en 1957 foi erixido un monumento no lugar .

A institución máis recoñecida de Abaiang é o St. Josephs College, fundado en 1939 o cal é un dos institutos escolares mais recoñecidos de Kiribati. O seu actual director é Sir Paul Chilton, un inmigrante británico; e entre os seus exalumnos atópase o actual presidente Anote Tong.

## Xeografía 
Abaiang comprende 15 illotes ao redor dunha lagoa, cunha superficie total de 16´603&nbsp;km². O atol ten unha lagoa (26x8 km) unida ao océano pola canle de Bingham, no interior da cal pódese atracar. A súa poboación, segundo o censo de 2010, é de 5.502 habitantes entre os 18 pobos, os máis grandes son Nuotaea (559 habitantes) e Tuarabu (560 habitantes)

A parte continental de Abaiang ten unha superficie total de 14´377&nbsp;km² esténdese desde a localidade do norte de Takarano á aldea do sur de Tabontebike. Outros dous illotes, Riboono 0´887&nbsp;km² e Nuotaea 1'339&nbsp;km² tamén están habitados. O resto dos illotes de Abaiang, cunha superficie total de 0´872&nbsp;km² están deshabitados, a falta de auga e a distancia da parte principal son os principais problemas. Aínda que utilízanse para a pesca, a colleita de copra e o cámping. Os illotes de Oobwaa e Teirio teñen pequenos moteis construídos neles, con persoal que se despraza desde a parte continental de Abaiang e desde Tarawa cando se esperan clientes.

No suroeste de Abaiang hai unha canle, a canle de Bingham, que é a conexión básica entre a lagoa e o Pacífico. A canle atópase entre a illa máis grande de Abaiang (no leste) e unha pequena illa no suroeste de Abaiang chamada Teirio.

## Aldeas
No censo de 2010, a poboación total de 5.502 A casa de hóspedes Cabido está situado na vila de Taburao e dá a benvida aos turistas, así como aloxamento para os traballadores do goberno e outros viaxeiros. "Ouba Islet Resort" é un complexo de eco turismo na illa Ouba no perímetro noroeste do atol, que funciona desde xullo de 2006. "Teiria Islet Beach Escape" é un pequeno complexo no illote de Teiria.

## Notas 
## Véxase tamén 
### Ligazóns externas 
* Exhibit: The Alfred Agate Collection: The United States Exploring Expedition, 1838-1842  from the Navy Art Gallery